open-index/open-wikipedia-markdown huggingface dataset:
Ο τσιμεντόκηπος

***Ο τσιμεντόκηπος*** (αγγλικός τίτλος: *The Cement Garden)* είναι το πρώτο μυθιστόρημα του Ίαν ΜακΓιούαν που δημοσιεύθηκε το 1978.

Μετά τον θάνατο της μητέρας τους, τέσσερα παιδιά ζουν στο απομονωμένο σπίτι τους και αρχίζουν να φθείρονται ψυχικά, ενώ κρύβουν το πτώμα της μητέρας τους σε ένα αυτοσχέδιο τσιμεντένιο φέρετρο. Σε ατμόσφαιρα θρίλερ, το μυθιστόρημα εξερευνά περίπλοκα θέματα ενηλικίωσης, οικογένειας και αντιμετώπισης της απώλειας. Το έργο περιγράφεται ως ένας φροϋδικός εφιάλτης οικογενειακής δυσλειτουργίας και παρεκκλίνουσας σεξουαλικότητας.

## Υπόθεση
Μια εξαμελής οικογένεια με τέσσερα ανήλικα παιδιά ζει σε έναν οικισμό στα προάστια μιας αγγλικής πόλης: η 17χρονη Τζούλι, ο 15χρονος Τζακ (αφηγητής του μυθιστορήματος) η 13χρονη Σου και ο 6χρονος Τομ. Όταν οι γονείς πεθαίνουν διαδοχικά, ο πατέρας από καρδιακό επεισόδιο και ένα χρόνο αργότερα η μητέρα από καρκίνο, τα παιδιά μένουν ορφανά και αποφασίζουν να κρατήσουν μυστική την κατάσταση, κάτι που είναι εύκολο να γίνει λόγω της κοινωνικής απομόνωσης της οικογένειας: οι γονείς δεν είχαν κοινωνικές σχέσεις ούτως ή άλλως, το σπίτι της οικογένειας είναι το τελευταίο σε έναν οικισμό που έχει ήδη σε μεγάλο βαθμό κατεδαφιστεί και εγκαταλειφθεί.

Καθώς η μητέρα ήταν από καιρό άρρωστη και η Τζούλι είχε ήδη αναλάβει τα καθήκοντά της στο σπίτι, κανείς δεν παρατήρησε τον θάνατο και την εξαφάνισή της. Τα παιδιά φοβούνται ότι αν γίνει γνωστός ο θάνατος της μητέρας τους θα βρεθούν στο ορφανοτροφείο. Έτσι, αποφασίζουν να θάψουν τη νεκρή μητέρα σε ένα τσιμεντένιο φέρετρο στο υπόγειο. Η Τζούλι και ο Τζακ αναλαμβάνουν τα καθήκοντα των γονέων και καμία αλλαγή στις συνθήκες δεν είναι ορατή στον έξω κόσμο. Εν τω μεταξύ, αρχίζουν να συμβαίνουν μεταμορφώσεις με τα παιδιά: ο Τζακ και η Τζούλι, που προηγουμένως δεν τα πήγαιναν καλά, αρχίζουν να έλκονται όλο και περισσότερο και ο εξάχρονος Τομ αναπτύσσει πάθος να φοράει γυναικεία ρούχα και συμπεριφέρεται σαν κορίτσι.

Όταν η Τζούλι αρχίζει να βγαίνει με τον 23χρονο Ντέρεκ η κατάσταση γίνεται κρίσιμη. Ο Ντέρεκ, ο οποίος επισκέπτεται συχνά το σπίτι, ανακαλύπτει σύντομα το μυστικό των παιδιών, αλλά παραμένει σιωπηλός έως ότου η Τζούλι απομακρύνεται από αυτόν και στρέφεται σεξουαλικά προς τον αδερφό της Τζακ. Το μυθιστόρημα τελειώνει με την αιμομιξία της Τζούλι και του Τζακ. Ο Ντέρεκ, που μπήκε ξαφνικά στο δωμάτιο, σοκάρεται. Κατεβαίνει στο υπόγειο, σπάει το τσιμεντένιο φέρετρο με το πτώμα και τελικά ειδοποιεί την αστυνομία.

## Τίτλος
Στην αρχή του μυθιστορήματος, ο πατέρας της οικογένειας αποφασίζει για πρακτικούς λόγους να τσιμεντώσει τον κήπο που βρίσκεται μπροστά στο σπίτι. Δεν προλαβαίνει να τελειώσει τη δουλειά και πεθαίνει, γι' αυτό τα παιδιά είχαν αρκετό τσιμέντο για να εξαφανίσουν το πτώμα της μητέρας τους.

## Διασκευή
Το μυθιστόρημα διασκευάστηκε στην ομώνυμη ταινία το 1993 σε σκηνοθεσία Άντριου Μπίρκιν, με πρωταγωνιστές τους Άντριου Ρόμπερτσον και τη Σαρλότ Γκενσμπούρ.

## Μετάφραση στα ελληνικά

* *Ο τσιμεντόκηπος*, μτφ. Ρένα Χατχούτ, εκδ. Γράμματα, 1982 
## Παραπομπές


Κατηγορία:Μυθιστορήματα του Ίαν ΜακΓιούαν
Κατηγορία:Μυθιστορήματα που έγιναν ταινίες
Νοβοπάβλοβ (επαρχία Καρασού)

Το **Νοβοπάβλοβ** ή **Νοβοπάβλοφκα** (, *Novopavlov*, ρωσικά: ) είναι χωριό και διοικητική έδρα του αγροτικού οκρούγκ  Νοβοπάβλοβ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 761 κατοίκους. Ιδρύθηκε το 1955 στα πλαίσια της εκστρατείας ανάπτυξης των παρθένων εδαφών της Σοβιετικής Ένωσης.

## Παραπομπές




Κατηγορία:Χωριά της Επαρχίας Καρασού
Κάστρο της Κερασούντας

[μικρογραφία|Πύργος στο [κάστρο της Κερασούντας]]
Το **Κάστρο της Κερασούντας** είναι φρούριο και κάστρο που χτίστηκε τον 2ο αιώνα π.Χ. στο μέρος που είναι σήμερα η Κερασούντα του Πόντου, στη σημερινή Τουρκία.

## Ιστορία
Το κάστρο χτίστηκε με εντολή του Φαρνάκη Α' (βασιλιά του Βασιλείου του Πόντου και γιο του Μιθριδάτη Γ'). Τότε, η πόλη ονομάστηκε *Φαρνάκια*. Στη συνέχεια, η Ρωμαϊκή Αυτοκρατορία εισέβαλε στην πόλη (63 π.Χ.) και η πόλη πήρε πίσω το όνομα *[[Κερασούς]]* (το όνομα χρησιμοποιήθηκε από την αρχαιότητα).

## Τοποθεσία
Το Κάστρο της Κερασούντας βρίσκεται στην κορυφή ενός λόφου στο κέντρο της επαρχίας Κερασούντας. Έχει θέα προς την ακτή, ώστε οι άνθρωποι να μπορούν να δουν το νησί της Κερασούντας (ένα από τα δύο νησιά στον Εύξεινο Πόντο).

## Εγκαταστάσεις
Η είσοδος είναι δωρεάν. Στο υψηλότερο σημείο του κάστρου, βρίσκεται ο τάφος του προσωπικού φύλακα του Ατατούρκ, του Τοπάλ Οσμάν που συμμετείχε στις γενοκτονίες των Ελλήνων και των Αρμενίων. Το Μουσείο Κερασούντας είναι περίπου 10 λεπτά με το αυτοκίνητο.

## Παραπομπές


## Εξωτερικοί σύνδεσμοι
* 

Κατηγορία:Κάστρα στην Τουρκία
Κατηγορία:Κερασούντα
Βασίλης Γεωργιάδης (πολιτικός)

Ο **Βασίλης Γεωργιάδης** (Θεσσαλονίκη, 1986) είναι Έλληνας οικονομόλογος και πολιτικός. Είναι υποδιοικητής της Δημόσιας Υπηρεσίας Απασχόλησης (ΔΥΠΑ) και πρόεδρος του Οικονομικού Επιμελητηρίου Κεντρικής Μακεδονίας. Διετέλεσε πρόεδρος της ΟΝΝΕΔ το έτος 2016. 

## Βιογραφικό
Ο Βασίλης Γεωργιάδης γεννήθηκε το 1986 στη Θεσσαλονίκη με καταγωγή από την Κύπρο εκ πατρός και από την Θεσσαλονίκη εκ μητρός. Αποφοίτησε από το 1ο Λύκειο Θεσσαλονίκης το 2004. Είναι πτυχιούχος του Τμήματος Βαλκανικών, Σλαβικών και Ανατολικών Σπουδών του Πανεπιστημίου Μακεδονίας. Πραγματοποίησε μεταπτυχιακές σπουδές πάνω στην Λογιστική και την Ελεγκτική στο Πανεπιστήμιο Μακεδονίας λαμβάνοντας μεταπτυχιακό δίπλωμα το 2014. 

Κατά τα φοιτητικά του χρόνια ήταν μέλος της ΔΑΠ-ΝΔΦΚ. Διετέλεσε ως γραμματέας της ΔΑΠ-ΝΔΦΚ ΤΕΙ Θεσσαλονίκης. Στην ΟΝΝΕΔ διετέλεσε μεταξύ άλλων ως υπεύθυνος επαρχιακών οργάνωσεων στο Εκτελεστικό Γραφείο της οργάνωσης. Τον Φεβρουάριο του 2016 ο Γεωργιάδης εξελέγη από το 9ο Τακτικό Συνέδριο της ΟΝΝΕΔ και από την Κεντρική Επιτροπή της ΟΝΝΕΔ, ως Πρόεδρος της ΟΝΝΕΔ. Τον Απρίλιο του 2016 με απόφαση της Κεντρικής Επιτροπής Δεοντολογίας της Νέας Δημοκρατίας κατόπιν πρότασης του Προέδρου της Νέας Δημοκρατίας Κυριάκου Μητσοτάκη, διεγράφη από μέλος της Νέας Δημοκρατίας, εξαιτίας του φιάσκου με το Συνέδριο της ΟΝΝΕΔ και εκ τούτου εξέπεσε αυτοδίκαια από την θέση του Προέδρου της ΟΝΝΕΔ.

Το 2020 εξελέγη Πρόεδρος του Δ.Σ. του Οικονομικού Επιμελητηρίου Κεντρικής Μακεδονίας. Επανεξελέγη το 2023. Το 2023 ανέλαβε ως Υποδιοικητής της Δημόσιας Υπηρεσίας Απασχόλησης (ΔΥΠΑ).

## Παραπομπές


Κατηγορία:Πρόεδροι της ΟΝΝΕΔ
Κατηγορία:Έλληνες οικονομολόγοι
Αγροτικό οκρούγκ Νοβοπάβλοβ

Το **Αγροτικό οκρούγκ Νοβοπάβλοβ** (, ρωσικά: , παλαιότερα **αγροτικό σοβιέτ Κλιουτσεβόι**, Ключевой сельсовет) είναι διοικητική μονάδα στην επαρχία Καρασού, στην περιφέρεια Κοστανάι του Καζακστάν. Περιλαμβάνει μόνο το χωριό Νοβοπάβλοβ το οποίο είναι και η διοικητική του έδρα. Στην περιοχή ιδρύθηκε η κεντρική εγκατάσταση του σοβχόζ Κλιουτσέβοι το 1954 στα πλαίσια της ανάπτυξης των παρθένων εδαφών της Σοβιετικής Ένωσης. Το αγρόκτημα κάλυπτε της ανάγκες σε σιτηρά και λαχανικά όλου του οκρούγκ. Από το 1984 προσανατολίστηκε στην αναπαραγωγή βοοειδών και αλόγων. Κατάφερε να αντέξει στην οικονομική παρακμή της δεκαετίας του 1980 καθώς και την δύσκολη μετασοβιετική περίοδο και σήμερα είναι μία από τις μεγαλύτερες εγκαταστάσεις αναπαραγωγής ασπροκέφαλης αγελάδας της χώρας και το μεγαλύτερο αγρόκτημα στην περιφέρεια του Κοστανάι.

## Παραπομπές




Κοιμπαγαρ
Χάνι Γκρίγκου Αρκαδίας

Το **Χάνι Γκρίγκου** είναι μικρός οικισμός του Δήμου Βόρειας Κυνουρίας στην Πελοπόννησο και την Περιφερειακή Ενότητα Αρκαδίας. Ως ξεχωριστός οικισμός αναφέρεται για πρώτη φορά το 2011 να απογράφεται στον δήμο Βόρειας Κυνουρίας. Σύμφωνα με το σχέδιο Καλλικράτης μαζί με το Ξηροπήγαδο, τα Λιλέικα, τη Μεταμόρφωση, την Πλάκα και τα Λιμανάκια αποτελούν την τοπική κοινότητα Ξηροπήγαδου που ανήκει στο Δήμο Βόρειας Κυνουρίας και σύμφωνα με την απογραφή του 2011 απογράφησαν 21 κάτοικοι. 

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Terra e Paixão

Το ***Terra e Paixão*** (Μετάφραση: *Γη και Πάθος*) είναι τηλενουβέλα βραζιλιάνικες παραγωγής του 2023.

Πρωταγωνιστούν Κάουα Ρέιμοντ, Μπάρμπαρα Ρέις, Τζόνι Μασάρο, Παύλο Λέσσα, Ντεμπόρα Φαλαμπέλα, Αγκάθα Μορέιρα, Τόνι Ράμος και Γλώρια Πήρες.

## Υπόθεση
Η ιστορία μιας γυναίκας που καθοδηγείται από τη δύναμη της αγάπης και συγκινείται από την επιθυμία για δικαιοσύνη διασταυρώνεται με την ιστορία μιας οικογένειας που διχάζεται από φιλοδοξίες και πολλά μυστικά.

## Κάστ
* Κάουα Ρέιμοντ - Καίω Μεϊρέλες Λα Σελβα
* Μπάρμπαρα Ρέις - Αλίνε Βαρρώσω Μαχατο 
* Τζόνι Μασάρο - Δανιήλ Λα Σελβα
* Παύλο Λέσσα - Γονάτας ντος Σάντος
* Ντεμπόρα Φαλαμπέλα - Λυκίνδα το Καρμο Αμορίμ 
* Αγκάθα Μορέιρα - Γράσα Βοργίν Ξυγκόειρα
* Τόνι Ράμος - Αντόνιο Λα Σελβα
* Γλώρια Πήρες - Ιρένε Πίνχειρο Λα Σελβα

## Παραπομπές


## Εξωτερικοί σύνδεσμοι
*

Κατηγορία:Βραζιλιάνικες τηλεοπτικές σειρές
Κατηγορία:Τηλενουβέλες του TV Globo
Μπαιγανκέλ (επαρχία Καρασού)

Το **Μπαιγανκέλ** (, *Baiğanköl*, ) είναι οικισμός του αγροτικού οκρούγκ Ιλίτσεβ στην επαρχία Καρασού, της περιφέρειας Κοστανάι του Καζακστάν. Το 2010 καταργήθηκε διοικητικά ως χωριό λόγω της μείωσης του πληθυσμού του σε κάτω από 50 κατοίκους, και προσαρτήθηκε στο γειτονικό χωριό Κομσομόλ. 

## Σημειώσεις


## Παραπομπές




Κατηγορία:Χωριά της Επαρχίας Καρασού
Σόνικ ο Σκαντζόχοιρος (χαρακτήρας)

Ο **Σόνικ ο Σκαντζόχοιρος** (αγγλικά: **Sonic the Hedgehog**) είναι ένας χαρακτήρας που δημιουργήθηκε από τους Ιάπωνες προγραμματιστές βιντεοπαιχνιδιών Γιούτζι Νάκα και Ναότο Οσίμα. Είναι ο πρωταγωνιστής της σειράς *Sonic the Hedgehog* και η μασκότ της εταιρείας βιντεοπαιχνιδιών Sega. Ο Σόνικ είναι ένας ανθρωπόμορφος μπλε σκαντζόχοιρος που κατέχει υπερφυσική ταχύτητα. Συνοδεύεται από δευτερεύοντες χαρακτήρες, όπως τον κολλητό του τον Μάιλς «Τέιλς» Πράουερ, την κοπέλα του, Έιμι Ρόουζ, και τον σύμμαχό του τον Νακλς την Έχιδνα. Σε πολλά από τα παιχνίδια της σειράς, βασικός ανταγωνιστής είναι ο Δόκτορας Αυγένιος (γνωστός και ως Ρομπότνικ).

Ο Σόνικ έκανε την πρώτη του εμφάνιση σε ένα παιχνίδι arcade *Rad Mobile* (1990), ως διακοσμητικό αντικείμενο που κρέμεται από τον καθρέφτη του οδηγού, πριν πρωταγωνιστεί στο *[[Sonic the Hedgehog (βιντεοπαιχνίδι)|Sonic the Hedgehog]]*, ένα παιχνίδι πλατφόρμας για το Sega Mega Drive, το 1991. Η Sega ήταν τότε σε αναζήτηση ενός χαρακτήρα μασκότ για να ανταγωνιστεί τον Mario της Nintendo, και ο Οσίμα σχεδίασε τον Σόνικ με βάση ένα πρωτότυπο που προγραμματίστηκε από τον Νάκα. Το σχέδιο του Σόνικ επηρεάστηκε από διάφορες πηγές, συμπεριλαμβανομένων του Φέλιξ της Γάτας, του Μίκυ Μάους, του Μάικλ Τζάκσον και του Άι Βασίλη. Η χρωστική του μορφή επιλέχθηκε για να ταιριάζει με το μπλε λογότυπο της Sega. Ο Σόνικ ανασχεδιάστηκε από τον Γιούτζι Ουεκάουα για το *[[Sonic Adventure]]* (1998) για να ταιριάζει στην μετάβαση του franchise σε τρισδιάστατα γραφικά, με μια πιο ώριμη εμφάνιση σχεδιασμένη για να προσελκύσει τους μεγαλύτερους σε ηλικία παίκτες. H αγγλική του φωνή έχει παρέχεται από τον Ράιαν Ντράμμοντ, τον Τζέισον Γκρίφιθ και τον Ροτζέρ Κρέιγκ Σμιθ. 

Έχει εμφανιστεί σε πάνω από 100 βιντεοπαιχνίδια, αλλά και σε cameo εμφανίσεις σε άλλα παιχνίδια της Sega και σε παιχνίδια crossover, όπως στη σειρά *Super Smash Bros.* της Nintendo. Επίσης, έχει εμφανιστεί σε κόμικς, κινούμενα σχέδια και ταινίες, συμπεριλαμβανομένου 3 ταινιών ζωντανής δράσης, διανομής Paramount Pictures, στις οποίες εκφωνείται από τον Mπέν Σβαρτζ, ενώ μια τέταρτη ταινία είναι προγραμματισμένη να κυκλοφορήσει το 2027.

Όντας ένα καθιερωμένο είδωλο της ποπ κουλτούρας, ο Σόνικ θεωρείται ευρέως ένας από τους πιο διάσημους χαρακτήρες βιντεοπαιχνιδιών στην ιστορία. Η δημοτικότητά του, ενέπνευσε ένα κύμα μιμητών, και η εικόνα του έχει εμφανιστεί σε εμπορεύματα και χορηγίες της Sega. Η σειρά Σόνικ είναι μία από τις σειρές βιντεοπαιχνιδιών με τις περισσότερες πωλήσεις και ένας από τους βασικούς λόγους για την επιτυχία της Sega κατά τη διάρκεια της εποχής των βιντεοπαιχνιδιών 16 bit στη δεκαετία του 1990.

## Παραπομπές


## Εξωτερικοί σύνδεσμοι
* Σόνικ ο Σκαντζόχοιρος στην IMDb

Κατηγορία:Μασκότ βιντεοπαιχνιδιών
Κατηγορία:Χαρακτήρες του Sonic the Hedgehog
Κατηγορία:Λήμματα που περιέχουν κείμενο στα ιαπωνικά
Ψυχολογία του εγκλήματος

Η **εγκληματική ψυχολογία** είναι η μελέτη των απόψεων, των σκέψεων, των προθέσεων, των ενεργειών και των αντιδράσεων των εγκληματιών και των υπόπτων. Είναι ένα υποπεριοχή της εγκληματολογίας και της εφαρμοσμένης ψυχολογίας.

Οι εγκληματικοί ψυχολόγοι έχουν πολλούς ρόλους μέσα στα νομικά δικαστήρια, συμπεριλαμβανομένου του να καλούνται ως ειδικοί μάρτυρες και να εκτελούν ψυχολογικές αξιολογήσεις των θυμάτων και εκείνων που έχουν εμπλακεί σε εγκληματική συμπεριφορά. Πολλοί ορισμοί χρησιμοποιούνται για την εγκληματική συμπεριφορά, συμπεριλαμβανομένης της συμπεριφοράς που τιμωρείται από το δημόσιο δίκαιο, συμπεριφοράς που θεωρείται ανήθικη, συμπεριφοράς η οποία παραβιάζει κοινωνικούς κανόνες ή παραδόσεις, ή πράξεις που προκαλούν σοβαρή ψυχολογική ζημιά. Η εγκληματική συμπεριφορά συχνά θεωρείται αντικοινωνική. Οι ψυχολόγοι βοηθούν επίσης στην πρόληψη του εγκλήματος και μελετούν τους διαφορετικούς τύπους προγραμμάτων που είναι αποτελεσματικοί για την πρόληψη της υποτροπής, και την κατανόηση των ψυχικών διαταραχών που μπορεί να έχουν οι εγκληματίες.

## Παραπομπές


Κατηγορία:Εγκληματολογία
Κατηγορία:Εφαρμοσμένη ψυχολογία
Κομητεία Χιούστον (Τενεσί)

Η **Κομητεία Χιούστον** (αγγλ.: *Houston County*) είναι κομητεία που βρίσκεται στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 8.283 κάτοικοι. Έδρα της κομητείας του είναι το Έριν.  Η κομητεία ιδρύθηκε το 1871.  Ονομάστηκε από τον Σαμ Χιούστον. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 540 τ.χλμ, εκ των οποίων 520 τ.χλμ  είναι στεριά και 19 τ.χλμ (3,2%) καλύπτονται από ύδατα (λίμνες, ποτάμια). 

### Παρακείμενες Κομητείες
* Κομητεία Στιούαρτ (βόρεια)
* Κομητεία Μοντγκόμερι (βορειοανατολικά)
* Κομητεία Ντίκσον (ανατολικά)
* Κομητεία Χάμφρεις (νότια)
* Κομητεία Μπέντον (νοτιοδυτικά)

## Παραπομπές


Κατηγορία:Κομητείες του Τενεσί
Κομητεία Χιούστον (Τέξας)

Η **Κομητεία Χιούστον** (αγγλ.: *Houston County*) είναι κομητεία που βρίσκεται στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 22.066 κάτοικοι.  Η έδρα της κομητείας του είναι το Κρόκετ.  Η κομητεία του Χιούστον ήταν μία από τις 46 εντελώς ξηρές κομητείες στην πολιτεία του Τέξας, μέχρι που οι ψηφοφόροι σε ειδικές εκλογές του 2007 νομιμοποίησαν την πώληση αλκοόλ στην κομητεία.

Η κομητεία του Χιούστον ήταν η πρώτη νέα κομητεία που δημιουργήθηκε υπό την εννεαετή Δημοκρατία του Τέξας στις 12 Ιουνίου 1837. Τα αρχικά όρια της κομητείας Χιούστον περιελάμβαναν επίσης όλες τις σημερινές κομητείες Άντερσον και  Τρίνιτι, καθώς και τμήματα των σημερινών κομητειών Χέντερσον και Πολκ.

Η κομητεία πήρε το όνομά της από τον Σαμ Χιούστον, Πρόεδρο της Δημοκρατίας του Τέξας και Κυβερνήτη του Τέξας.  Εκτός από το όνομα του για το ίδιο άτομο, η κομητεία του Χιούστον δεν σχετίζεται με την πόλη του Χιούστον, η οποία βρίσκεται περίπου 160 χλμ προς τα νότια, στην κομητεία Χάρις.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 3,200 τ.χλμ, εκ των οποίων 3,190 τ.χλμ είναι ξηρά και 12 τ.χλμ (0,5%) καλύπτονται από νερό. 

### Παρακείμενες Κομητείες
* Κομητεία Άντερσον (βόρεια)
* Κομητεία Τσερόκι (βορειοανατολικά)
* Κομητεία Αντζελίνα (ανατολικά)
* Κομητεία Τρίνιτι (νοτιοανατολικά)
* Κομητεία Γουόλκερ (νότια)
* Κομητεία Μάντισον (νοτιοδυτικά)
* Κομητεία Λέον (δυτικά)

## Παραπομπές


Κατηγορία:Κομητείες του Τέξας
Κομητεία Χιούστον (Αλαμπάμα)

Η **Κομητεία Χιούστον** (αγγλ.: *Houston County*) είναι κομητεία που βρίσκεται στην πολιτεία της Αλαμπάμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 107.202 κάτοικοι.  Η έδρα της κομητείας του είναι το Ντόθαν, το οποίο βρίσκεται στα σύνορα και εν μέρει στην γειτονική κομητεία Χένρι.  Η κομητεία του Χιούστον ιδρύθηκε στις 9 Φεβρουαρίου 1903, από τμήματα των κομητειών Ντέιλ, Γενεύης και Χένρι. Πήρε το όνομά του από τον Τζορτζ Σμιθ Χιούστον, τον 24ο Κυβερνήτη της Αλαμπάμα.  

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 1,510 τ.χλμ, εκ των οποίων 1,500 τ.χλμ είναι στεριά και 9,0 τ.χλμ  (0,3%) καλύπτονται από ύδατα (λίμνες, ποτάμια).   
## Παραπομπές


Κατηγορία:Κομητείες της Αλαμπάμα
Κομητεία Χιούστον (Μινεσότα)

Η **Κομητεία Χιούστον** (αγγλ.: *Houston County*) είναι κομητεία που βρίσκεται στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 18.843 κάτοικοι.  Έδρα της κομητείας του είναι η Καληδονία. 

Η κομητεία του Χιούστον βρίσκεται στη νοτιοανατολική γωνία της Μινεσότα. Τα ανατολικά σύνορά του εφάπτονται του Ουισκόνσιν (πέρα από τον ποταμό Μισισιπή) και τα νότια σύνορά του εφάπτονται της Άιοβα. Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1,470 τ.χλμ, εκ των οποίων 1,430 τ.χλμ    είναι στεριά και 44 τ.χλμ  (2,9%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Μινεσότα
Σνέσνοε (επαρχία Καρασού)

Το **Σνέσνοε** ή **Σνέζνι** (, *Limanovka*, ) είναι εγκαταλελειμμένος οικισμός που ανήκε στο αγροτικό οκρούγκ Παβλόβ στην επαρχία Καρασού, της περιφέρειας Κοστανάι του Καζακστάν.

## Σημειώσεις


## Παραπομπές




Κατηγορία:Χωριά της Επαρχίας Καρασού
Λιμανόβκα (επαρχία Καρασού)

Το **Λιμανόβκα** ή **Λιμανόφκα** (, *Limanovka*, ) είναι καταργημένος οικισμός που βρίσκονταν στο αγροτικό οκρούγκ Πάβλοβ στην επαρχία Καρασού, της περιφέρειας Κοστανάι του Καζακστάν. Το 2008 καταργήθηκε διοικητικά ως χωριό.

## Σημειώσεις


## Παραπομπές




Κατηγορία:Χωριά της Επαρχίας Καρασού
Πάβλοβ (επαρχία Καρασού)

Το **Πάβλοβ** ή **Παβλόφσκοε** (, *Pavlov*, ρωσικά: ) είναι χωριό του αγροτικού οκρούγκ Τσερνιάεβ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 498 κατοίκους. Το χωριό ιδρύθηκε το 1954 στα πλαίσια της εκστρατείας ανάπτυξης των παρθένων εδαφών της Σοβιετικής Ένωσης. Ονομάστηκε προς τιμήν του βραβευμένου με νόμπελ γιατρού, Ιβάν Πάβλοφ.

## Παραπομπές




Κατηγορία:Χωριά της Επαρχίας Καρασού
Κύπελλο Αρτέμιο Φράνκι του 1985

Το **Κύπελλο Αρτέμιο Φράνκι του 1985** ήταν η πρώτη έκδοση του Κυπέλλου Αρτέμιο Φράνκι, ενός ποδοσφαιρικού αγώνα μεταξύ των νικητών των προηγούμενων Κόπα Αμέρικα και Ευρωπαϊκού Πρωταθλήματος. Στον αγώνα συμμετείχαν η Γαλλία, νικήτρια του Ευρωπαϊκού Πρωταθλήματος του 1984, και η Ουρουγουάη, νικήτρια του Κόπα Αμέρικα του 1983. Ο αγώνας διεξήχθη στο Παρκ ντε Πρενς στο Παρίσι της Γαλλίας, στις 21 Αυγούστου 1985. 

Η Γαλλία κέρδισε τον αγώνα με 2-0 και έγινε η πρώτη πρωταθλήτρια του Κυπέλλου Αρτέμιο Φράνκι.

## Ομάδες

## Αγώνας

### Λεπτομέριες

## Παραπομπές

## Εξωτερικοί σύνδεσμοι

* Artemio Franchi Trophy 1985 στο RSSSF
* Ρεπορτάζ αγώνα στο FootballDatabase.eu
* Αναφορά αγώνα στο 11v11.com
Ολεκτυπώδη

Τα **ολεκτυπώδη** (λατινική-επιστημονική ονομασία *Holectypoida*) είναι μικρή τάξη θαλάσσιων αχινών (ομοταξία εχινοειδή) χωρίς αγκάθια. Η τάξη αυτή περιλαμβάνει μόνο μία οικογένεια με δύο μόνο γένη αχινών που ζουν σήμερα, αλλά στο μακρινό παρελθόν είχε 4 οικογένειες με πολύ περισσότερα γένη και είδη, καθώς εμφανίσθηκε κατά την Κατώτερη Ιουράσια περίοδο,

## Περιγραφή
Ως προς την εμφάνιση, τα σημερινά ολεκτυπώδη έχουν πεπλατυσμένο σφαιροειδές έως ωοειδές σχήμα. Το σώμα τους είναι «γυμνό», χωρίς αγκάθια, αλλά και χωρίς τα όμοια με πέταλα λουλουδιών σχήματα που χαρακτηρίζουν τη συγγενή τάξη κλυπεαστερώδη, τα μέλη της οποίας έχουν πολύ πιο πεπλατυσμένο σχήμα και μοιάζουν με δίσκους.

## Ταξινομική
Σύμφωνα με τον ιστότοπο World Register of Marine Species, στα ολεκτυπώδη περιλαμβάνονται οι εξής ζώσες και εξαφανισμένες οικογένειες και γένη (το σύμβολο † υποδηλώνει τις εξαφανισμένες οικογένειες):
 
* † Ανορθοπυγίδες (*Anorthopygidae*), Wagner & Durham, 1966b
* † Δισκοϊδίδες (*Discoididae*), Lambert, 1900
* † Κοινολεκτυπίδες (*Coenholectypidae*), Smith & Wright, 1999
* † Ολεκτυπίδες (*Holectypidae*), Lambert, 1900
* **Εχινονεΐδες** (*Echinoneidae*), Agassiz, 1847
** Γένος Εχινονεύς (*Echinoneus*)
** Γένος Μικροπέταλο (*Micropetalon*)

## Πηγές
* 

Ολεκτυπωδη
Αντερνός-λε-Μπαιν

Το **Αντερνός-λε-Μπαιν** (γαλλ. *Andernos-les-Bains*, οξιταν. *Endarnòs*) είναι πόλη και κοινότητα στον Νομό Ζιρόντ της νοτιοδυτικής Γαλλίας. Βρίσκεται στη βορειοδυτική ακτή του Κόλπου του Αρκασόν του Ατλαντικού Ωκεανού, και έχει πληθυσμό 11.645 κατοίκους σύμφωνα με την απογραφή του 2017, σε συνεχή αύξηση από τους 4.676 κατοίκους του 1968.

Η κοινότητα του Αντερνός-λε-Μπαιν αποτελείται από την πόλη και 4 άλλους μικρούς οικισμούς - κοινοτικά διαμερίσματα: τους Τωσά (*Taussat*), Κασύ (*Cassy*), Λαντόν (*Lanton*) και Ωντένζ (*Audenge*). Όλα αυτά τα χωριά έχουν οστρεοτροφεία και μικρά ιχθυοτροφεία, και για πολλά χρόνια η εκτροφή στρειδιών, ψαριών και η αλιεία αποτελούσαν τη βασική ασχολία των κατοίκων. Μόνο μετά το 1980 ο τουρισμός άρχισε να αποτελεί σημαντικό οικονομικό παράγοντα στην περιοχή της κοινότητας. Το 1970-1972 τα πορτογαλικά στρείδια του κόλπου ψόφησαν μαζικά εξαιτίας μιας νόσου των βραγχίων τους. Το 1974 ένα άλλο είδος στρειδιού που είχε αρχίσει να καλλιεργείται, το «στρείδι του Ειρηνικού», προσβλήθηκε από άλλη ασθένεια, την οποία προκαλούσε η βαφή των ψαροκάικων, ενώ μια πετρελαιοκηλίδα από δεξαμενόπλοιο το 1978 έπληξε περαιτέρω την εκτροφή στρειδιών, η οποία συνήλθε μόνο στις αρχές του 20ού αιώνα και πλέον παράγονται ανά έτος σχεδόν 15 χιλιάδες τόνοι. Εκτός της περιοχής των οστρεοτροφείων, η κοινότητα διαθέτει μια παραλία με άμμο μήκους 5,4 χιλιομέτρων.

Το πλησιέστερο αεροδρόμιο είναι το Αεροδρόμιο Μπορντώ-Μερινιάκ, που απέχει 30 χιλιόμετρα από την πόλη. Μερικά αξιοθέατα του Αντερνός-λε-Μπαιν είναι τα εξής:

* Ο Μεγάλος Αμμόλοφος του Πιλά – ο υψηλότερος και μακρύτερος σε όλη την Ευρώπη
* Η Νήσος των Πτηνών στον Κόλπο του Αρκασόν
* Ο φάρος του Ακρωτηρίου Φερέ (*Ferret*) στο άκρο του κόλπου
* Τα προϊστορικά ερείπια του Μπετέ

## «Αδελφές» πόλεις
Το Αντερνός-λε-Μπαιν είναι «αδελφοποιημένο» με τις εξής τρεις πόλεις:

*  Λαργκς της Σκωτίας
*  Νούσλοχ της Γερμανίας
*  Σεγκόρμπε της Ισπανίας

## Παραπομπές


## Εξωτερικοί σύνδεσμοι
* 
* Επίσημος ιστότοπος

Κατηγορία:Κοινότητες της Νέας Ακουιτανίας
Κατηγορία:Πόλεις της Ακουιτανίας
Φιλοποίμην Κωνσταντινίδης

Ο  **Φιλοποίμην Κωνσταντινίδης** (1909-1992)    ήταν Έλληνας ζωγράφος και χαράκτης.

## Βιογραφία
Γεννήθηκε το 1909 στην Θεσσαλονίκη. Ο Κωνσταντινίδης σπούδασε στη Σχολή Καλών Τεχνών στην Αθήνα και το 1929 εισήλθε στην Ακαδημία της Γκραντ Σωμιέρ στο Παρίσι. Το 1932, έλαβε μέρος στην Έκθεση του Salon des Tuileries στο Παρίσι. Το 1953 συμμετείχε σε έκθεση στη Θεσσαλονίκη. Έγραψε πολλά άρθρα για διάφορα περιοδικά τέχνης, ιδίως στο Cahiers d'Art του Κριστιάν Ζερβός. Από το 1930 τα έργα του άρχισαν να εμφανίζουν επιρροές από τον Πωλ Σεζάν, τον φωβισμό και τον Ιμπρεσιονισμό.
Ο Κωνσταντινίδης πέθανε στις 17 Ιανουαρίου 1992 στο Παρίσι.
## Συλλογές

* Τσαρτσούν, Μουσείο Εθνικής Τέχνης της Σύγχρονης, Κέντρο Ζωρζ Πομπίντου, Παρίσι.

## Παραπομπές


Κατηγορία:Έλληνες χαράκτες
Κατηγορία:Έλληνες ζωγράφοι του 20ού αιώνα
Αγροτικό οκρούγκ Ζάμπιλ

Το **Αγροτικό οκρούγκ Ζάμπιλ** (, ρωσικά: ) είναι διοικητική μονάδα στην επαρχία Καρασού, στην περιφέρεια Κοστανάι του Καζακστάν. Περιλαμβάνει τα χωριά Ζάμπιλ και Πάβλοβ. Στην επικράτεια του αγροτικού οκρούγκ βρίσκονται οι καταργημένοι από το 2008 και 2013 οικισμοί Λιμανόβκα και Ζαπάντνι και ο εγκαταλελειμμένος οικισμός Σνέσνοε.

## Παραπομπές




Ζαμπιλ
Βικτώρια Γκρόσου

Η **Βικτώρια Γκρόσου**  (*Victoria Grosu*) γεννήθηκε το 1985 στη Μολδαβία και το 2011 έγινε makeup artist στην Ελλάδα. Το 2014 ίδρυσε το Beauty Training Center (BTC) μία σχολή ομορφιάς με εξειδίκευση στο μακιγιάζ, υιοθετώντας την προσέγγιση διεξαγωγής masterclasses και online σεμιναρίων ακόμα και κατά την περίοδο της πανδημίας το 2020.

Η Βικτώρια Γκρόσου διαγνώστηκε με καρκίνο του τραχήλου της μήτρας το 2015 και κατέληξε από καρκίνο αγνώστου πρωτοπαθούς το 2022.

## Πηγές
* https://www.skai.gr/news/greece/pethane-i-make-up-artist-viktoria-gkrosou
* https://www.protothema.gr/greece/article/1304192/viktoria-grosou-efuge-apo-ti-zoi-i-korufaia-make-up-artist/
* https://www.ethnos.gr/lifestyle/article/231542/pethanehgnosthmakeupartistbiktoriagkrosoy

Κατηγορία:Μολδαβοί καλλιτέχνες
Καραμιρζά (επαρχία Καρασού)

Το **Καραμιρζά** (, *Qaramyrza*, ρωσικά: ) είναι χωριό και διοικητική έδρα του αγροτικού οκρούγκ  Καραμιρζά στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 661 κατοίκους. 

## Παραπομπές




Κατηγορία:Χωριά της Επαρχίας Καρασού
Αλεξάντερ Άντερσον (εικονογράφος)

Ο δρ. **Αλεξάντερ Άντερσον** (αγγλ. *Alexander Anderson*, 21 Απριλίου 1775 &ndash; 17 Ιανουαρίου 1870) ήταν Αμερικανός ιατρός, χαράκτης και εικονογράφος.

155px|thumb|left|Ο θυρεός του Αλεξάντερ Άντερσον
Ο Άντερσον γεννήθηκε στη Νέα Υόρκη από γονείς καταγόμενους από τη Σκωτία. «Σε ηλικία 12 ετών πραγματοποίησε τα πρώτα του εγχειρήματα χαρακτικής σε χαλκό, χρησιμοποιώντας συχνά μονόλεπτα κέρματα και πλάκες μετάλλου. Ήταν αυτοδίδακτος και οι γνώσεις του αποκτήθηκαν από την παρακολούθηση της εργασίας κοσμηματοποιών και άλλων τεχνιτών». Η πρώτη δημοσίευση εικονογραφήσεών του ήταν στο βιβλίο του Arnaud Bernaud *The Looking Glass of the Mind* το 1794. Ωστόσο, οι γονείς του επέμειναν να γίνει γιατρός, οπότε μαθήτευσε σε έναν ιατρό από την ηλικία των 14 ετών, έδωσε εξετάσεις πρακτικού ιατρού και πήρε τη σχετική άδεια σε ηλικία μόλις είκοσι ετών. Εργάσθηκε στο μετέπειτα Νοσοκομείο Μπελβύ (*Bellevue Hospital*, το παλαιότερο δημόσιο νοσοκομείο στην ιστορία των ΗΠΑ), που ιδρύθηκε το 1795 για την αντιμετώπιση μιας επιδημίας κίτρινου πυρετού στη Νέα Υόρκη.

Μετά τη λήξη της επιδημίας, ο Άντερσον σπούδασε ιατρική σε πανεπιστήμιο, «παντρεύτηκε, έγινε πατέρας και άνοιξε ένα ιατρείο». Και όμως, σύντομα έκλεισε αυτό το ιατρείο προκειμένου να ανοίξει ένα βιβλιοπωλείο όπου πωλούσε παιδικά βιβλία με δική του εικονογράφηση (χαρακτικά). Απεφοίτησε πάντως από το Πανεπιστήμιο Κολούμπια το 1796 με πτυχίο ιατρικής και σε μια νέα επιδημία κίτρινου πυρετού το 1798 επέστρεψε στο Μπελβύ. Παραιτήθηκε ωστόσο λίγες εβδομάδες αργότερα, μετά τον θάνατο του τριών μηνών γιου του, του αδελφού του και του πατέρα του από την επιδημία. Η σύζυγος και η μητέρα του καλλιτέχνη πέθαναν επίσης λίγο αργότερα. Ο Άντερσον τότε στράφηκε οριστικά στη χαρακτική και αργότερα χαρακτηρίσθηκε ως ο πρώτος εικονογράφος στην ιστορία των ΗΠΑ.

Ο Άντερσον υπήρξε επίσης ένας από τους πρώτους Αμερικανούς χαράκτες με σκάλισμα σε ξύλο. Φιλοτέχνησε έργα για την εικονογράφηση βιβλίων, περιοδικών και εφημερίδων, ενώ δημιούργησε το κόμικ «Ογκράμπμε» (*Ograbme*), σατιρίζοντας την Πράξη εμπάργκο του 1807, που απαγόρευε το γενικό εμπόριο των ΗΠΑ με όλα τα άλλα κράτη. Μετά το 1820 ο Άντερσον περιορίσθηκε στη χαρακτική ξύλου. Μεταξύ άλλων φιλοτέχνησε εικόνες για το βιβλίο *Πτηνά* του Thomas Bewick και 40 χαρακτικά για μια έκδοση έργων του Ουίλλιαμ Σαίξπηρ.

Ο καλλιτέχνης απεβίωσε στη Νέα Υόρκη σε ηλίκια 94 ετών.

## Παραπομπές


## Πηγές
*                                      
* 
* 
Smithsonian, Μάρτιος 2021, σσ. 14-18: «The Fever That Struck New York: The front lines of a terrible epidemic, through the eyes of a young doctor profoundly touched by tragedy», της Carolyn Eastman
* Tο λήμμα «Άντερσον Αλέξανδρος» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 17

## Εξωτερικοί σύνδεσμοι
* Οδηγός για τη συλλογή Άντερσον στην Ιστορική Εταιρεία της Νέας Υόρκης

Κατηγορία:Αμερικανοί χαράκτες
Κατηγορία:Αμερικανοί εικονογράφοι
Ποταμός Άντερσον (Αρκτική)

Ο **ποταμός Άντερσον** (αγγλ. *Anderson River*, ινουβιαλούκτουν *Kuuk*) είναι ποταμός του βόρειου Καναδά, στα Βορειοδυτικά Εδάφη, με μήκος 692 χιλιόμετρα και ολόκληρη τη διαδρομή του βορείως του βόρειου πολικού κύκλου. Πηγάζει από λίμνες στα βορειοδυτικά της Μεγάλης Λίμνης των Άρκτων, με πιθανώς κυρίαρχη προέλευση τη λίμνη Κόλβιλ. Ρέει προς τα βορειοδυτικά και εκβάλλει στη Θάλασσα Μποφόρ του Αρκτικού Ωκεανού, κοντά στο ανατολικό άκρο του Κόλπου Λίβερπουλ και τον 70ό παράλληλο βόρειου γεωγραφικού πλάτους. Ο κυριότερος παραπόταμός του είναι ο ποταμός Κάρνγουοθ (*Carnwath*). Αρχικώς ήταν γνωστός ως Μπεγκούλα (*Beghula River*) και μετονομάσθηκε σε «Άντερσον» το 1857 από τον Ροντερικ Μακφάρλεϊν προς τιμή του εξερευνητή Τζέιμς Άντερσον.

## Γεωγραφία
Ο Άντερσον ρέει προς τα βορειοδυτικά, ανάμεσα στον μεγάλο ποταμό Μακένζι και τον ποταμό Κόπερμαϊν. Διέρχεται από σχεδόν πεδινές εκτάσεις με πολύ ελαφρά κλίση προς τα βορειοδυτικά, που καλύπτονται από το μεγαοικοσύστημα της τάιγκα και τη Νότια Αρκτική Οικοζώνη (CEC) του Καναδά. Ωστόσο το τοπίο παρουσιάζει μεγάλη ποικιλία σε τοπική κλίμακα, καθώς το ποτάμι διέρχεται από φαράγγια στον άνω και τον μέσο ρου του, με μεγαλύτερο το Φαράγγι Φάλκον (= «του γερακιού»), που έχει μήκος περίπου 6 χιλιόμετρα και βάθος περί τα 40 μέτρα. Ωστόσο ολόκληρος ο ποταμός δεν έχει κάποιον άξιο λόγου καταρράκτη. Ο άνω ρους του ποταμού διέρχεται μέσα από τα δάση τάιγκα, με κυρίαρχο είδος δέντρου το *[[Picea mariana]]* (συγγενές με την ερυθρελάτη). Βορειοδυτικότερα φύεται και το είδος *[[Picea glauca]]*, ενώ ο κάτω ρους  διαρρέει θαμνώδεις εκτάσεις. Υπάρχουν μεγάλες αλλουβιακές αποθέσεις σε βαθμίδες, καθώς και σχιστόλιθοι της Κρητιδικής περιόδου, όπως και ασβεστόλιθοι και δολομίτες της Δεβόνιας περιόδου. Πιο κοντά στον ωκεανό, το κλίμα είναι υπερβολικά ψυχρό για οποιοδήποτε είδος δέντρου και το ποτάμι διαρρέει λοφώδη τούνδρα ανατολικώς του Ινούβικ.

* Στον Καναδά υπάρχει και άλλος ποταμός με την ονομασία Άντερσον, στη νότια Βρετανική Κολομβία, αλλά είναι πολύ μικρότερος, παραπόταμος του Φρέιζερ. 

## Παραπομπές


## Πηγές
* Το λήμμα «Άντερσον» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 17

Κατηγορία:Ποταμοί του Καναδά
Κατηγορία:Βορειοδυτικά Εδάφη
Έφη Πανσελήνου

Η **Έφη Πλιάτσικα-Πανσελήνου** (1906-1997) ήταν Ελληνίδα συγγραφέας, μυθιστοριογράφος και ποιήτρια.

## Βιογραφικά στοιχεία
Γεννήθηκε στο Αυδήμι της Ανατολικής Θράκης το έτος 1906. Το 1923 με τις ανταλλαγές πληθυσμών κατέφυγε με την οικογένειά της στην Κωνσταντινούπολη όπου τελείωσε την Ιωακείμειο Σχολή. Περί τα μέσα της δεκαετίας του 20 έφυγαν οικογενειακώς στον Πειραιά και εκείνη σπούδασε Νομικά στο Καποδιστριακό Πανεπιστήμιο Αθηνών ενώ παράλληλα εργαζόταν ως υπάλληλος. Άσκησε το επάγγελμα του δικηγόρου και σε ηλικία 29 ετών (1935) έγινε πρόεδρος του Συνδέσμου Ελληνίδων Επιστημόνων. Πήρε μέρος στους κοινωνικούς αγώνες της εποχής και στην Αντίσταση. Το 1936 παντρεύτηκε με τον Ασημάκη Πανσέληνο, δικηγόρο και λογοτέχνη, και είναι μητέρα του συγγραφέα Αλέξη Πανσέληνου.

## Λογοτεχνική παρουσία
Το 1946 πρωτοεμφανίστηκε στα γράμματα με δημοσιεύσεις σε περιοδικά και λογοτεχνικές στήλες εφημερίδων. Ποιήματα, διηγήματα, άρθρα για αισθητικά και κοινωνικά θέματα, επιφυλλίδες με λογοτεχνικό περιεχόμενο, ημερολόγιο της Κατοχής με τον τίτλο "Περιμένοντας τους βαρβάρους", ταξιδιωτικές εντυπώσεις από τη Σοβιετική Ένωση, Ουγγαρία, Ρουμανία, Βουλγαρία και Γαλλία. Επίσης έκανε πολλές μεταφράσεις λογοτεχνικών βιβλίων από τα γαλλικά. Το 1958 εξέδωσε το πρώτο της μυθιστόρημα ("Δρόμοι της Αθήνας") που γνώρισε πολλές εκδόσεις και διδάχτηκε στη Σορβόννη και σε άλλα γαλλικά πανεπιστήμια, ανθολογημένο από τον Αντρέ Μιραμπέλ το 1962. Εκτός από την λογοτεχνική, είχε και επιστημονική δραστηριότητα με την δημοσίευση άρθρων και μελετών σχετικά με τη νομική θέση της Γυναίκας στην Ελλάδα, στη Σοβιετική Ένωση, για τους παραβατικούς νέους ("Το εγκληματικό παιδί") ενώ η κοινωνική και πολιτική της δραστηριότητα εξακολούθησε για χρόνια, κυρίως μέσω του Συνδέσμου Ελληνίδων Επιστημόνων αλλά και του Ελληνοσοβιετικού Συνδέσμου. Μετά τον θάνατό της, το 1997, ο πολιτιστικός σύλλογος Πάρου “Οι φίλοι του Δρυού”, για να τιμήσει την πολύτιμη συμβολή της στην ανάπτυξη της πνευματικής και καλλιτεχνικής επιμόρφωσης σε μεγάλο αριθμό νέων, έδωσε το όνομά της στον δρόμο όπου βρίσκεται το σπίτι της στον Δρυό, εκεί όπου ζούσε επί πολλούς μήνες κάθε χρόνο.

## Εργογραφία

### Μυθιστορήματα & Διηγήματα

* Οι δρόμοι της Αθήνας (1958 - Δ' έκδοση "Εκδόσεις Καστανιώτη", 1986)
* Καταχτημένη χώρα (Σύγχρονη Εποχή, 1976)
* Ο τελευταίος τρύγος (Σύγχρονη Εποχή, 1980)
* Το γάλα της συκιάς ( Σύγχρονη Εποχή, 1981)
* Λεωφόρος του ήλιου (Δελφίνι, 1995)

### Ποιητικές συλλογές

* Αυλός του ανέμου (1972)
* Γράμμα από το καλοκαίρι (Καστανιώτης, 1978)
* Καθρέφτης της υποτροπής (Δωδώνη, 1980)
* Η πετροθάλασσα και όλα τα άλλα ποιήματα (συγκεντρωτικός τόμος, Γ' έκδοση Γκοβόστης, 1990)

### Δοκίμια

* Λυρικές προσεγγίσεις (Σύγχρονη Εποχή, 1993)

## Παραπομπές
Κομητεία Γιορκ (Πενσυλβάνια)

Η **Κομητεία Γιορκ** (αγγλ.: *York County*) είναι κομητεία που βρίσκεται στην κοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν 456.438 κάτοικοι.  Έδρα της κομητείας του είναι το Γιορκ.  Η κομητεία δημιουργήθηκε στις 19 Αυγούστου 1749, από τμήμα της κομητείας Λάνκαστερ και ονομάστηκε είτε από τον Δούκα του Γιορκ, έναν πρώιμο προστάτη της οικογένειας Πεν, είτε από την πόλη και την κομητεία του Γιορκ στην Αγγλία.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,360 τ.χλμ, εκ των οποίων 2,340 τ.χλμ είναι στεριά και 19 τ.χλμ  (0,7%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Πενσυλβάνια
Κομητεία Γιορκ (Νότια Καρολίνα)

Η **Κομητεία Γιορκ** (αγγλ.: *York County*) είναι κομητεία που βρίσκεται στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 282.090, καθιστώντας την την έβδομη πιο πυκνοκατοικημένη κομητεία στην πολιτεία.  Έδρα της κομητείας της είναι η πόλη του Γιορκ  και η πολυπληθέστερη κοινότητά της είναι το Ροκ Χιλ . Η κομητεία εξυπηρετείται από έναν Διακρατικό Αυτοκινητόδρομο, τον Διακρατικό 77.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,802 τ.χλμ, εκ των οποίων 1,763 τ.χλμ  είναι στεριά και 39 τ.χλμ  (2,16%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Νότιας Καρολίνας
Κομητεία Γιορκ (Νεμπράσκα)

Η **Κομητεία Γιορκ** (αγγλ.: *York County*) είναι κομητεία που βρίσκεται στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 14.125 κάτοικοι.  Έδρα της κομητείας του είναι το Γιορκ. 

Το έδαφος της κομητείας Γιορκ αποτελείται από λιβάδια, κυρίως αφιερωμένο στη γεωργία. Το έδαφος έχει κλίση προς τον ποταμό Platte, στα βορειοδυτικά. 
Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1,490 τ.χλμ, εκ των οποίων 1,480 τ.χλμ είναι στεριά και 9,0 τ.χλμ καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Νεμπράσκα
Κομητεία Γιορκ (Βιρτζίνια)

Η **Κομητεία Γιορκ** (αγγλ.: *York County*), (πρώην **κομητεία Τσαρλς Ρίβερ** )  είναι κομητεία που βρίσκεται στην πολιτεία της Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 70.045 κάτοικοι. Η έδρα της κομητείας είναι η μη ενσωματωμένη πόλη Γιόρκταουν.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 560 τ.χλμ, εκ των οποίων 270 τ.χλμ  είναι στεριά και 290 τ.χλμ (51,3%) καλύπτονται από ύδατα (λίμνες, ποτάμια). Είναι η τρίτη μικρότερη κομητεία στη Βιρτζίνια κατά χερσαία έκταση.  

## Παραπομπές

Κατηγορία:Κομητείες της Βιρτζίνια
Αριστοτέλης Τσουρτσούλης

Ο **Αριστοτέλης Τσουρτσούλης** ήταν Έλληνας κομμουνιστής, συνδικαλιστής, δημοσιογράφος και στέλεχος του Κομμουνιστικού Κόμματος Ελλάδας.

## Βιογραφία

Ο Αριστοτέλης Τσουρτσούλης γεννήθηκε το 1902 στον Πλάτανο Αλμυρού. Από νεαρή ηλικία ασπάστηκε την κομμουνιστική ιδεολογία και εντάχθηκε στο ΚΚΕ, ενώ παράλληλα ασχολήθηκε και με τον συνδικαλισμό. Τα πρώτα χρόνια από την ένταξή του στο ΚΚΕ ήταν χαμηλόβαθμο στέλεχος και δημοσιογράφος του Ριζοσπάστη. 

Στις αρχές της δεκαετίας του 30 μετέβη στη Μόσχα και φοίτησε στις κομματικές σχολές KOYTB.. Όταν επέστρεψε από τη Μόσχα έγινε συντάκτης και αργότερα αρχισυντάκτης του Ριζοσπάστη.

Κατά τη διάρκεια της μεταξικής δικτατορίας πέρασε στην παρανομία και έγινε μέλος της ΚΕ το 1938. Συνελήφθη το 1939 και εκτοπίστηκε στην Ακροναυπλία. Στις αρχές του 1943 μαζί με άλλους ακροναυπλιώτες μεταφέρθηκε στον Πειραιά και εκτελέστηκε στις 7/1/1943 στην Κοκκινιά, μαζί με άλλα 6 μέλη του ΚΚΕ, ως αντίποινα για αντιστασιακή ενέργεια και ετάφη στο Γ' Νεκροταφείο.

Το καλοκαίρι του 1944 εκτελέστηκε από τους Γερμανούς και η γυναίκα του Κούλα.

## Παραπομπές


## Πηγές
* Το ΚΚΕ στον ιταλοελληνικό πόλεμο του 1940-41, εκδόσεις Σύγχρονη Εποχή, Αθήνα 2015.
* Δημήτρης Μιχελίδης: Ο σκληρός δρόμος, Εκδόσεις Τολίδη, Αθήνα 1983.
* Ιωάννα Τσάτσου: Εκτελεσθέντες επί Κατοχής, Οι Εκδόσεις των Φίλων, Αθήνα χ.χ.
* Γρηγόρης Φαράκος: "Β' Παγκόσμιος Πόλεμος: Σχέσεις του ΚΚΕ και Διεθνούς Κομμουνιστικού Κέντρου", εκδόσεις Ελληνικά Γράμματα, Αθήνα 2004.

Κατηγορία:Έλληνες κομμουνιστές
Κατηγορία:Έλληνες συνδικαλιστές
Κατηγορία:Έλληνες δημοσιογράφοι του 20ού αιώνα
Κατηγορία:Εκτελεσθέντες αντιστασιακοί
Διεθνές Τυπογραφικό Στυλ

Το **Διεθνές Τυπογραφικό Στυλ** (αγγλικά *International Typographic Style*) είναι μια συστηματική προσέγγιση στην γραφιστική, που εμφανίστηκε μεταξύ των δεκαετιών 1930 - 1950, αλλά συνέχισε να αναπτύσσεται διεθνώς. Θεωρείται η βάση του Ελβετικού στυλ. Επεκτάθηκε και καθιέρωσε τις τυπογραφικές καινοτομίες του μοντερνισμού την δεκαετίας του 1920, που εμφανίστηκαν εν μέρει από καλλιτεχνικά κινήματα όπως ο Κονστρουκτιβισμός (Ρωσία), De Stijl (Ολλανδία) και Μπάουχαους (Γερμανία).

Το Διεθνές Τυπογραφικό Στυλ έχει επηρεάσει βαθιά την γραφιστική, αγγίζοντας πολλούς σχετικούς τομείς σχεδιασμού, συμπεριλαμβανομένης της Αρχιτεκτονικής και της τέχνης. Κυρίαρχα στοιχεία του είναι η απλότητα, την σαφήνεια, την ευκολία ανάγνωσης και την αντικειμενικότητα.

Χαρακτηριστικά του στυλ είναι οι ασύμμετρες διατάξεις, η χρήση πλέγματος, οι γραμματοσειρές χωρίς ακρεμόνες όπως η Akzidenz Grotesk και η Helvetica. Το στυλ αυτό συνδέεται επίσης με την προτίμηση για φωτογραφίες αντί για εικονογραφήσεις. Πολλά από τα πρώιμα έργα του Διεθνούς Τυπογραφικού Στυλ παρουσίαζαν την τυπογραφία ως κύριο στοιχείο σχεδιασμού εκτός από τη χρήση της στο κείμενο, και γι' αυτό το λόγο το στυλ πήρε το όνομά του. Οι επιρροές αυτού του κινήματος γραφιστικής εξακολουθούν να είναι ορατές στη στρατηγική και τη θεωρία σχεδιασμού μέχρι σήμερα.

## Σχετικά άρθρα

* Οπτική επικοινωνία

## Εξωτερικοί σύνδεσμοι

Κατηγορία:Δυτική τέχνη
Κατηγορία:Μοντερνισμός
Κατηγορία:Σύγχρονη τέχνη
Κατηγορία:Γραφιστική
Γραμματόσημα και ταχυδρομική ιστορία του Όρους Άθω

Αυτή είναι μια έρευνα των γραμματοσήμων και της ιστορίας του Όρους Άθως.

## Ρωσικό ταχυδρομείο και γραμματόσημα
δεξιά|μικρογραφία|154x154εσ|ΡΟΠ<big>и</big>Τ για το Όρος Άθω.
Ένα ρωσικό ταχυδρομείο ιδρύθηκε στις Καρυές στα τελευταία χρόνια του 19ου αι. από τη Ρωσική Ατμοπλοϊκή και Εμπορική Εταιρεία (ρωσικά ROPиT). Το ταχυδρομείο χρησιμοποίησε ρωσικά γραμματόσημα για το Λεβάντε. Μια σειρά από γραμματόσημα με επισήμανση "Mont-Athos" εκδόθηκε το 1910.

## Εκδόσεις ελληνικών γραμματοσήμων
Σύμφωνα με τη συμφωνία που συνάφθηκε από την Ελληνική Ταχυδρομική Τπηρεσία με την Ιερά Κοινότητα του Όρους Άθω τον Μάιο του 2008, τα γραμματόσημα εκδίδονται για χρήση στα δύο ταχυδρομεία που βρίσκονται στο Όρος Άθω, στις Καρυές (έδρα της διοίκησης), και στο λιμάνι της Δάγνης στους πρόποδες του όρους.

## Τα γραμματόσημα κατά τον Α΄ Π. Π.
Τον χειμώνα του 1915-1916 οι συμμαχικές δυνάμεις εξέταζαν την κατοχή του Αγίου Όρους. Προβλέποντας αυτό, ετοίμασαν ένα σύνολο γραμματοσήμων που προοριζόταν να εκδοθούν στις 25 Ιανουαρίου 1916 για τη χρήση του διοικητικού σώματος της μοναστικής κοινότητας.
δεξιά|μικρογραφία|150x150εσ|Δοκίμιο από τον Harry Pirie-Gordon.
αριστερά|μικρογραφία|Το HMS Ark Royal
Αυτά τα γραμματόσημα εκδόθηκαν σε φύλλα των 12 γραμματοσήμων, (3 σειρές των 4 γραμματοσήμων), επάνω στο πλοίο μεταφοράς αεροσκαφών HMS Ark Royal. Τυπώθηκαν έξι αξίες, που κυμαίνονταν μέχρι ένα σελίνι, και όλες εκτυπώνονταν με μαύρο χρώμα, αλλά σε διάφορους τύπους χαρτιού.

Το σχέδιο των σφραγίδων αυτών αποτελούσε ένα τετράγωνο πλαίσιο, με την επιγραφή ΤΗΕOCRACY ΘΕΟΚΡΑΤΙΑ επάνω, ΤΟΥ ΑΓΙΟΥ ΟΡΟΥΣ δεξιά, св[ятая] гора Афонb (Άγιο Όρος Άθως) αριστερά, και MOUNT ATHOS κάτω. Η αξία υπήρχε σε κάθε γωνία: επάνω δεξιά 10 ΛΕΠ[ΤΑ]., επάνω αριστερά 4 коп[ейка], κάτω αριστερά και δεξιά ΟΝΕ PENNY. Το εσωτερικό τμήμα έδειχνε ένα δικέφαλο αετό, με το εικόνα της Βρεφοκρατούσας μέσα σε oβάλ σχήμα, στο στήθος του αετού.

Αυτά τα γραμματόσημα δεν έχουν κυκλοφορήσει, και εμπίπτουν στην κατηγορία των δοκιμίων (τυπωμένων, που δεν χρησιμοποιήθηκαν).

## Ελληνικές επισημάνσεις το 1916
δεξιά|μικρογραφία|143x143εσ|1916. Ενάριθμο εισπρακτέο της Ελλάδας με την επισήμανση "Ι, Κοινότης Αγ. Όρους". Ελάχιστα κυκλοφόρησαν.
Για πολιτικούς λόγους το 1916 η ελληνική κυβέρνηση επισήμανε ελληνικά γραμματόσημα "Εκστρατείας 1912" και ενάριθμα εισπρακτέα (της έκδοσης του 1913), καθώς και ταχυδρομικό υλικό, με την επιγραφή "Ι. Κοινότης Αγ. Όρους". Η απόφαση ανακλήθηκε πριν από την επίσημη κυκλοφορία των γραμματοσήμων. Της Εκστρατείας δεν κυκλοφόρησαν και από τα ενάριθμα, κυκλοφόρησαν μόνο λίγα από τις αξίες 5, 10 και 25 λεπτά.

## Βλέπε επίσης
* Γραμματόσημα και ταχυδρομική ιστορία της Ελλάδας
* Γραμματόσημα και ταχυδρομική ιστορία της Κρήτης
* Γραμματόσημα και ταχυδρομική ιστορία της Βόρειας Ηπείρου

## Αναφορές

## Περαιτέρω ανάγνωση
* *Ζανθοπούλου Α.*. Ρωσική Ταχυδρομία στο Μοναδικό Κελί του Αγίου Ιωάννη Χρισόστομου // Εφημερίδα της Εταιρείας Ροσικής της Ρωσικής Φιλατείας. — 1966. - Όχι, 70. - Σελίδα 9-12.

Κατηγορία:Άγιο Όρος
Κατηγορία:Φιλοτελισμός στην Ελλάδα
Κατηγορία:Φιλοτελισμός
Αδέσποτα κορμιά

***Αδέσποτα κορμιά*** είναι ο τίτλος ελληνικού ντοκιμαντέρ της Ελληνίδας σκηνοθέτριας Ελίνας Ψύκου. Το ντοκιμαντέρ θίγει ορισμένες κοινωνικές απόψεις και προάγει ως δικαίωμα των γυναικών την άμβλωση, την εξωσωματική γονιμοποίηση και την ευθανασία.

Το ντοκιμαντέρ έκανε πρεμιέρα στο διαγωνιστικό F:ACT του φεστιβάλ CPH:DOX στην Κοπεγχάγη καθώς και στο Διεθνές Διαγωνιστικό Τμήμα του 26ου Φεστιβάλ Ντοκιμαντέρ Θεσσαλονίκης, τον Μάρτιο του 2024, όπου κέρδισε δύο βραβεία, την ειδική μνεία στο Διεθνές Διαγωνιστικό Τμήμα και την ειδική μνεία Διεθνούς Αμνηστίας.

## Υπόθεση
Τα *Αδέσποτα κορμιά* της Ελίνας Ψύκου ένα ντοκιμαντέρ για το τι σημαίνει για μια γυναίκα να μπορεί να είναι ελεύθερη και να διαθέτει το σώμα της και τη ζωή της όπως θέλει, σε μια Ευρώπη που υποτίθεται ότι προασπίζεται το δικαίωμα στην αυτοδιάθεση. Τρεις γυναίκες που δεν μπορούν να διεκδικήσουν το δικαίωμά τους στη ζωή, την άμβλωση αλλά και τον εκούσιο θάνατο είναι οι πρωταγωνίστριες σε αυτή την ταινία που παίρνει τη μορφή road movie με πολιτικές προεκτάσεις.

## Συντελεστές
Το σενάριο και η σκηνοθεσία είναι της Ελίνας Ψύκου, η διεύθυνση φωτογραφίας του Νικόλα Καρανικόλα, το μοντάζ του Νίκου Βαβούρη, ο ήχος των Δημήτρη Κανελλόπουλου και Άρη Καφέντζη και η παραγωγή των Jungle Films, Contrast, DocLab και Red Carpet. Η ταινία είναι έγχρωμη, έχει διάρκεια 109 λεπτά και οι χώρες παραγωγής είναι οι Ελλάδα, Ελβετία, Ιταλία και Βουλγαρία.

## Αντιδράσεις
Τα *Αδέσποτα κορμιά* προκάλεσαν αντιδράσεις στα μέσα κοινωνικής δικτύωσης εξαιτίας του περιεχομένου τους και της αφίσας, η οποία απεικονίζει την Παναγία έγκυο, εσταυρωμένη με τραύματα και πληγές στο σώμα της. Η αφίσα της ταινίας βρέθηκε στο στόχαστρο του βουλευτή του κόμματος Νίκης Κομνηνό Δελβερούδη ο οποίος έκανε λόγο για «επαναφορά των ποινικών διατάξεων για την κακόβουλη βλασφημία και την καθύβριση θρησκεύματος», όπως και του Μητροπολίτη Θεσσαλονίκης Φιλόθεου να την χαρακτηρίζει «βαθύτατα προκλητική για το θρησκευτικό συναίσθημα των χριστιανών της πόλης μας» και να ζητά την απόσυρση της. Η ταινία έγινε αφορμή για μία απαγόρευση συγκεντρώσεων από την Ελληνική Αστυνομία γύρω από χώρους ενδιαφέροντος του Φεστιβάλ Ντοκιμαντέρ Θεσσαλονίκης, με σκοπό την αποτροπή επεισοδίων.

## Παραπομπές


## Εξωτερικοί σύνδεσμοι
* 

Κατηγορία:Ελληνικά ντοκιμαντέρ
Κατηγορία:Δικαιώματα των γυναικών
Ρωσικά ταχυδρομεία στην Κρήτη

δεξιά|μικρογραφία|Πλαστό γραμματόσημο 1 γροσίου του 1899. Ρωσικό ταχυδρομείο. Σφραγίδα ελέγχου: αετός μέσα σε κύκλο (πλαστή). Το οβάλ πλαίσο γράφει ΠΡΟΣΩΡΙΝΟΝ ΤΑΧΥΔΡΟΜΕΙΟΝ * ΡΕΘΥΜΝΗΣ *. Η σγραγίδα είναι επίσης πλαστή.

Τα **Ρωσικά ταχυδρομεία στην Κρήτη**  ιδρύθηκαν από τη Ρωσία στην περιοχή της **[[Κρήτη]]ς**, που την κατέλαβε ως μέρος της κοινής κατοχικής δύναμης, που έφτασε το 1898.

Η Ρωσία εξέδωσε γραμματόσημα για την περιοχή τού Ρεθύμνου το 1899. Ωστόσο, η ταχυδρομική υπηρεσία λειτούργησε για πολύ σύντομο χρονικό διάστημα, από τον Μάιο έως τον Ιούλιο.

Χειροποίητη έκδοση: Ένα πρώτο σύνολο τεσσάρων γραμματοσήμων χωρίς οδόντωση κατασκευάστηκε με σφραγίδες χειρός, σε δύο σχέδια βασισμένα στον αυτοκρατορικό θυρεό της Ρωσίας, τον δικέφαλο αετό. Το ένα σχέδιο ήταν ένας αετός στο κέντρο, επάνω RΕΤΥΜΝΟ, κάτω κείμενο Προσωρινό Ταχυδρομείο στα λατινικά ή στα γαλλικά και ΜEΤΑLIK, και στις γωνίες 1, όλα μπλε σε λευκό φόντο. Το άλλο σχέδιο ήταν ένας αετός στο κέντρο, επάνω ΡΕΘΥΜΝΗΣ, κάτω ΠΡΟΣΩΡ. ΤΑΧΥΔΡ. ΜΕΤΑΛΙΚ, και στις γωνίες 1 ή 2, με τα γράμματα λευκά μέσα σε έγχρωμο πάπυρο-ρολό: οι αξίες ήταν 1 (πράσινο), 2 (μαύρο) και 2 (ροζ-κόκκινο).

Τα κανονικά τυπωμένα γραμματόσημα εκδόθηκαν αργότερα το 1899, τυπωμένα από την Grundman & Stangel της Αθήνας, χρησιμοποιώντας ένα σχέδιο με την τρίαινα του Ποσειδώνα. Βγήκαν σε τρεις αξίες, 1 και 2 μεταλλικές και ένα γρόσι (piastre, ισοδύναμο με τέσσερα μεταλίκ), και επτά χρώματα (μπλε, ροζ, πράσινο, λιλά, κίτρινο, πορτοκαλί και μαύρο). Μία τρίτη σειρά εκδόθηκε χρησιμοποιώντας μια παραλλαγή αυτού του σχεδίου, προσθέτοντας δύο άστρα στο οβάλ πλαίσιο γύρω από την τρίαινα, και τυπώθηκε σε μπλε, ροζ, πράσινο και λιλά.

Τα γραμματόσημα έλαβαν επίσης ένα βιολέ ή μπλε σήμα ελέγχου, με τη μορφή ενός δικέφαλου αετού μέσα σε κύκλο, πριν εκδοθούν. Είναι γνωστά γραμματόσημα χωρίς το σήμα ελέγχου, διότι έχουν γίνει απομιμήσεις εκτεταμένα, όπως για παράδειγμα αυτό που φαίνεται στην παραπάνω εικόνα. Είναι πλαστό γραμματόσημο, με πλαστό σήμα ελέγχου και πλαστή σφραγίδα ταχυδρομείου.

Η κυβέρνηση της Κρήτης εξέδωσε τα δικά της γραμματόσημα την 1 Μαρτίου 1900· βλέπε Γραμματόσημα και ταχυδρομική ιστορία της Κρήτης.

## Βλέπε επίσης
* Αυστριακά ταχυδρομεία στην Κρήτη
* Βρετανικά ταχυδρομεία στην Κρήτη
* Γαλλικά ταχυδρομεία στην Κρήτη
* Γραμματόσημα και ταχυδρομική ιστορία της Κρήτης
* Γραμματοσήματα και ταχυδρομική ιστορία της Ρωσίας

## Αναφορές και πηγές

; Αναφορές

* 
* 
* 
* 

; Πηγές
* Καταλόγος Scott
* Stanley Gibbons Ltd: διάφοροι καταλόγοι
* AskPhil - Γλωσσάριος όρων συλλογής γραμματοσήμων
* Εγκυκλοπαίδεια της Ταχυδρομικής Ιστορίας

Κατηγορία:Ταχυδρομεία στην Ελλάδα
Κατηγορία:Φιλοτελισμός στην Ελλάδα